
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 367 


21 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση αμιγούς Δημοτικής Επιχείρησης με την επω¬ 
νυμία «Δημοτική Επιχείρηση Επικοινωνίας και Ενη¬ 
μέρωσης Σκιάθου» στο Δήμο Σκιάθου Ν. Μαγνη¬ 


σίας. 1 

Σύσταση Δημοτικής Επιχείρησης Ύδρευσης - Αποχέ¬ 
τευσης & Καθαριότητας Δήμου Αρχαγγέλου 
(Δ.Ε.Υ.Α.Κ.Α.). 2 


ΑΠΟΦΑΣΕΙ Σ 

Αριθ. 188241 (1) 

Σύσταση αμιγούς Δημοτικής Επιχείρησης με την επωνυ¬ 
μία «Δημοτική Επιχείρηση Επικοινωνίας και Ενημέρω¬ 
σης Σκιάθου» στο Δήμο Σκιάθου Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1 .Τις διατάξεις των άρθρων 277 - 284,287,291 και 304 
του Π.Δ. 410/95. (Δημοτικός και Κοινοτικός Κώδικας). 

2. Τιςδιατάξειςτου Ν.2503/97 (περίδιοίκησης, οργάνω¬ 
σης, στελέχωσης της Περιφέρειας, ρύθμιση θεμάτων για 
την Τοπική Αυτοδιοίκηση κ.α. διατάξεις). 

3. Τηναριθμ. 161238/2001 απόφαση του Γενικού Γραμ¬ 
ματέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης καιΔ/σης Μαγνησίας για υπογραφή 
εγγράφων). ΦΕΚ.597/τ.β'/21-5-2001 

4. Την από Νοέμβριο 2001 οικονομοτεχνική μελέτη. 

5. Την αριθμ.224/2001 απόφαση του Δημοτικού Συμ¬ 
βουλίου Σκιάθου, αποφασίζουμε: 

Ι.Συνιστάται στη Σκιάθο του Ν.Μαγνησίας, επιχείρηση 
με την επωνυμία "Δημοτική Επιχείρηση Επικοινωνίας και 
Ενημέρωσης Σκιάθου" ως ίδιο νομικό πρόσωπο ιδιωτικού 
δικαίου που διέπεται από τις διατάξεις του Π.Δ. 410/95 
(ΔΚΚ) και ειδικότερα των άρθρων 277,278, όπως τροπο¬ 
ποιήθηκε με τον Ν. 2503/97 ΦΕΚ107/Α/30-5-97 (άρθρο 11, 
παρ. 23)των άρθρων 279,280 και 281 όπως αυτό τροπο¬ 
ποιήθηκε με τον ίδιο νόμο 2503/97(άρθρο 11 ,παρ. 24) των 
άρθρων 282-284 και την 25027/1984 απόφαση του 


Υπουργού Εσωτερικών και τα άρθρα 3 και 5 του Π.Δ. 
25/1988. 

2.Σκοπός της Επιχείρησης είναι: 

Η εγκατάσταση, λειτουργία και εκμετάλλευση Ραδιο¬ 
φωνικού Σταθμού στην περιφέρεια του Δήμου Σκιάθου 
και μέσω αυτού: 

- Η προώθηση της τοπικής δημοσιότητας, η πληροφό¬ 
ρηση των πολιτών για την ενεργό συμμετοχή τους στην 
τοπική πολιτική ζωή και τους τοπικούς θεσμούς. 

- Η προβολή των τοπικών προβλημάτων και η κινητοποί¬ 
ηση των πολιτών για την συμμετοχή τους στην λύση τους. 

- Η συγκέντρωση και καταγραφή της πολιτιστικής κλη¬ 
ρονομιάς, της καταγωγής των κατοίκων της περιοχής, 
των ηθών και εθίμων, των δημιουργικών ανησυχιών τους 
και η ποιοτική παρουσίαση της παραδοσιακής και σύγ¬ 
χρονης μουσικής. 

- Η ενημέρωση ή επιμόρφωση και η ψυχαγωγία των πο¬ 
λιτών. 

- Η προβολή των τοπικών φορέων, η στήριξη ή διάδοση 
της καλλιτεχνικής παιδείας και πνευματικής δημιουργίας, 
η προστασία της εθνικής πολιτιστικής μας ταυτότητας ή 
αναγωγή των πολιτιστικών πνευματικών και καλλιτεχνι¬ 
κών αγαθών σε οργανικά στοιχεία της καθημερινής ζωής 
για την ενεργητική και συνειδητή συμμετοχή των πολιτών 
στην πολιτιστική ανάπτυξη της πόλης. 

- Η υποστήριξη μέσω της τοπικής δημοσιότητας των μα¬ 
ζικών πολιτιστικών φορέων και ερασιτεχνικών συγκροτη¬ 
μάτων της πόλης και της ευρύτερης περιοχής για την ενί¬ 
σχυση της ερασιτεχνικής δημιουργίας και την διερεύνη- 
ση του πεδίου των πρωτοβουλιών και των παρεμβάσεών 
τους. 

- Η ανάπτυξη της επικοινωνίας για την προώθηση της 
πολυφωνίας μέσα από την ζωντανή αντιπαράθεση από¬ 
ψεων. 

- Η ενημέρωση και η περιβαλλοντική ευαισθητοποίηση 
των κατοίκων και ιδιαίτερα των νέων της πόλης και της ευ¬ 
ρύτερης περιοχής, η ενθάρρυνση και στήριξη των τοπι¬ 
κών οικολογικών-αναπτυξιακών πρωτοβουλιών για την 
διαφύλαξη-διαχείριση του περιβάλλοντος τους. 

- Η σύνδεση της τοπικής δημοσιότητας με την τοπική οι¬ 
κονομία, την διαφήμιση των τοπικών φυσικών και πολιτι¬ 
στικών πόρων, των τοπικών προϊόντων, την προώθηση 
των πωλήσεών τους και την προώθηση της ολοκληρωμέ¬ 
νης τοπικής ανάπτυξης. 






























5108 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Η παραγωγή διαφημιστικών προγραμμάτων για 
Μ.Μ.Ε. για πελάτες του Ρ/Σ και γενικά για διαφημιζόμενα 
προϊόντα, Βιομηχανιών, Βιοτεχνιών, καταστημάτων και 
εταιριών. 

- Η έκδοση ενημερωτικών περιοδικών και ενημερωτικών 
οδηγών πολιτιστικού και τουριστικού περιεχομένου για 
την προβολή των τοπικών πολιτιστικών και τουριστικών 
πόρων του Δήμου κοίτης ευρύτερης περιοχής. 

- Η εκμετάλλευση των κοινόχρηστων χώρων για μισθώ¬ 
σεις σε διαφημιστικές εταιρίες και λοιπά πρόσωπα και η 
προβολή μέσω των διαφημιστικών στοιχείων, ιδεών και 
μηνυμάτων του Δήμου και των Δημοτικών Επιχειρήσεων 
που έχουν σχέση με την Πολιτιστική Ανάπτυξη, τον Του¬ 
ρισμό, τον Αθλητισμό, το Περιβάλλον, την Επιμόρφωση, 
την Ψυχαγωγία των κατοίκων του Δήμου και την Τοπική 
Ανάπτυξη. 

3. Η Επιχείρηση θα διοικείται από πενταμελές Διοικητι¬ 
κό Συμβούλιο που τα μέλη του ορίζονται μαζί με αναπλη¬ 
ρωτές από το Δημοτικό Συμβούλιο. 

Από τα μέλη του Διοικητικού Συμβουλίου τέσσερις (4) 
είναι αιρετοί εκπρόσωποιτου Δήμου έκτων οποίων ο ένας 
προέρχεται από τη μειοψηφία και ένας (Ι)εκπρόσωπος 
του κοινωνικού φορέα της περιοχής. Σε περίπτωση που η 
επιχείρηση θα απασχολήσει πάνω από 20εργαζόμενους 
στο Διοικητικό Συμβούλιο θα συμμετέχει και ένας εκπρό¬ 
σωπος των εργαζομένων μειώνοντας τους αιρετούς σε 
τρεις, χωρίς αλλαγή της συστατικής πράξης. 

4. Η διάρκεια της Επιχείρησης είναι 50 χρόνια από την 
δημοσίευση της κατά το νόμο απόφασης στην Εφημερί¬ 
δα της Κυβερνήσεως. 

5. Έδρατης Επιχείρησης είναι η Σκιάθος του Ν. Μαγνη¬ 
σίας. 

6. Τα περιουσιακά στοιχεία που διαθέτει ο Δήμος στην 
Επιχείρηση, όπως αποτιμήθηκαν, σύμφωνα με τις διατά- 
ξειςτου άρθρου 9του Ν.2190/1920 είναι: 

ΚΟΝΣΟΛΑ ΟΝ ΑΙΒ 14 ΟΗΑΝΕΕ5 ΑΙΒ-ΕΑΒ ΩΒ 
ΘΩ ΡΙΑΥΕΒ ΔΙΠΛΟ ΤΑ30ΑΜ ΘΩ 302 ΩϋΑΙ_ 

ΔΥΟ ΠΙΚΑΠ ΤΕ0ΗΙΝΙ03 3Ι_ ΜΚΙ11200 
ΘΩ ΒΕΩΟΒΩΕΒ ΡΙΟΝΕΕΒ ΟΜΧ-5000 
ΚΟΝΣΟΛΑ Νο 2 νΕ3ΤΑΧ ΡΜΟ-15ΜΚΙΙ 
ΚΑΣΕΤΟΦΩΝΟ ΔΙΠΛΟ ΤΕΑΜ ΪΛ/-860 Β 
ΡΑΔΙΟ ΔΕΚΤΗΣ ΤΕ0ΗΙΝΙ03 3Τ-ΟΤ 350 
0ΒΙ3ΙΝ/ΕΒ ΒΒΕ 30ΩΝΩ ΙΝΟ 862 30ΝΙ0 ΜΑΧΙΜΙΖΕΒ 
00ΜΡΒΕ330Β 3ΥΜΕΤΒΙΧ 425 ϋίΙΑΕ 0ΟΜΡΒΕ33ΟΒ 
ϋΜΙΤΕΒ 

ΗΧΕΙΑ ΑΡ30ΕΙΙΩΕ ΖΕΒΟ 
ΑΚΟΥΣΤΙΚΑ ΑΚΘ-Κ 141 

2 ΜΙΚΡΟΦΩΝΑ ΑΚΘ-3000Β & ΜΙΚΡΟΦΩΝΑ ΑΚΟ Ω 
37003 

ΑυΒΑΙ ΕΧΟΙΤΕΒ ΑΡΗΕΧ 104 
ΩΙ3ΤΒΙΒΩΤΙΟΝ ΑΜΡϋΡΙΕΒ ΙΑ-ΑΩΩΙΟ ΩΑ 82 
ΕΝΙΣΧΥΤΗΣ ΜΒ 300 

1 ΖΕΥΓΟΣ (ΠΟΜΠΟΣ-ΔΕΚΤΗΣ) ΕΙΝΟ ΩΒ ΕΙΕΤΤΟΝΙΚΑ 
ΜΟΩΤΒΝ 

1 ΡΙ_Ι_ 50νν ΗΛΕΚΤΡΟΝ 3ΤΑΤΕ 
1 ΡΕΙΩΒ ΕΕΕΤΤΒΟΝΙΟΑ 
1 ίΙΝΕΑΒ 1Κνν 30ΕΙΩ3ΤΑΤΕ 1 Κνν ΗΛΕΚΤΡΟΝ 
1 ΙΙΝΕΑΒ 100\Α/ 30ΕΙΩ3ΤΑΤΕ 100 \Ν ΗΛΕΚΤΡΟΝ 
4 ΔΙΠΟΔΑ ΥΑΝΚΗ ΚΑΤΕΥΘΥΝΟΜΕΝΑ 
1 ΔΙΠΛΟ ΚΥΚΛΙΚΗΣ 
1 3ΤΕΒΕΟ ΘΟΝΩΕΒ 
ΚΑΛΩΔΙΑ ΚΑΙ ΟΟΝΝΕΟΤΟΒ3 
ΕΓΚΑΤΑΣΤΑΣΗ ΤΗΛΕΦΩΝΙΚΟΥ ΚΕΝΤΡΟΥ 


ΕΠΙΠΛΑ 

ΠΑΡΑΓΩΓΗ ΡΑΔΙΟΦΩΝΙΚΟΥ ΣΗΜΑΤΟΣ 
ΑΙΒ ΘΟΝΩΙΤΙΟΝ 
30ΓΤννΕΑΒ ΜΕΘΑΜΙΧ 
Η/Υ 

ΒΙΟΟΓΟΝ (ΗΧΟΜΟΝΩΤΙΚΑ) 

7. Ο Δήμος διαθέτει στην Επιχείρηση χρηματικό ποσό 
15.000.000 δρχ. ή 44.020,54 ΕΥΡΩ. 

8. Πόροι της Επιχείρησης είναι: 

- Έσοδα από διαφημίσεις. 

- Έσοδα από την παραγωγή διαφημιστικών μηνυμάτων 
στο στούντιο του Ρ/Σ. 

- Έσοδα από συνδρομές πολιτών. 

- Έσοδα από επιχορηγήσεις φορέων του δημοσίου. 

- Έσοδα απάτην εκμετάλλευση της περιουσίας της Επι¬ 
χείρησης . 

- Έσοδα από κληροδοτήματα, εισφορές, δωρεές κ.τ.λ. 

9. Η Επιχείρηση διαλύεται: 

α) Με απόφαση του Δημοτικού Συμβουλίου, με την από¬ 
λυτη πλειοψηφίατων μελών του. 

β) Όταν λήξει χωρίς να παραταθεί η διάρκεια της Επι¬ 
χείρησης και 

γ) Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο (άρθρο 284 Π.Δ. 
410/95). 

10. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και η εποπτείατης Επιχείρησης, διέπονταιαπότις 
σχετικές με τις Δημοτικές και Κοινοτικές Επιχειρήσεις 
διατάξεις του Π.Δ. 410/95 (ΔΚΚ). 

11. Η απόφαση αυτή επιβαρύνει τον προϋπολογισμό 
του Δήμου οικ. έτους 2002 με το ποσό των 15.000.000 
δρχ. ή 44.020,54 ΕΥΡΩ στον Κ.Α. 175/61.9 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος 5 Μαρτίου 2002 

Με εντολή Γ ενικού Γ ραμματέα Περιφέρειας 
Ο Διευθυντής 

ΑΘΑΝΑΣΙΟΣ ΓΚΑΡΑΓΚΑΝΗΣ 
-♦- 

Αριθ. 3455 (2) 

Σύσταση Δημοτικής Επιχείρησης Ύδρευσης - Αποχέτευ¬ 
σης & Καθαριότητας Δήμου Αρχαγγέλου (Δ.Ε.Υ.Α.Κ.Α.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
"περί κινήτρων δια την ίδρυσιν Επιχειρήσεων Υδρεύσεως 
και Αποχέτευσης» (ΦΕΚ 191/Α /1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ 113/Α71995). 

3. Τις διατάξεις του άρθρου 1 παρ. 1 του Ν. 2647/1998 
(ΦΕΚ 237/Α71998). 

4. Τις διατάξεις του Ν. 2081/1992, όπως τροποποιήθη¬ 
καν με τις όμοιες του Ν. 2649/1997. 

5. Τις διατάξεις των άρθρων 277 - 284 του Π.Δ. 410/95 
(ΔΚΚ). 

6. Την αριθμ. 4699/Β729-8-97 (ΦΕΚ 891/τ. Β'/9-10-97) 
απόφαση Γενικού Γραμματέα Περιφέρειας Νοτίου Αιγαί¬ 
ου "Περί μεταβίβασης δικαιώματος υπογραφής στους 
Προϊσταμένους Δ/νσεων και Τμημάτων της Γενικής 
Δ/νσης της Περιφέρειας στο Νομό Δωδ/σου". 

7. Την αριθμ. 01/2002 απόφαση του Δημοτικού Συμβου¬ 
λίου Αρχαγγέλου, αποφασίζουμε: 

Εγκρίνουμε τη σύσταση Δημοτικής Επιχείρησης 
Ύδρευσης - Αποχέτευσης & Καθαριότητας Δήμου Αρχαγ¬ 
γέλου (Δ.Ε.Υ.Α.Κ.Α.) της οποίας το όνομα, ο σκοπός, η δι¬ 
οίκηση και οι πόροι της ορίζονται με τα παρακάτω άρθρα: 

Άρθρο 1 

ΣΥΣΤΑΣΗ 

Συστήνεται στο Δήμο Αρχαγγέλου - Ρόδου, επιχείρηση με 
την Επωνυμία «Δημοτική Επιχείρηση Ύδρευσης, Αποχέτευ¬ 
σης, Καθαριότητας Δήμου Αρχαγγέλου (Δ.Ε.Υ.Α.ΚΑ.)» η 
οποία είναι Νομικό Πρόσωπο Ιδιωτικού Δικαίου (Ν.Π.Ι.Δ.) και 
λειτουργεί με τη μορφή εταιρείας μικτής οικονομίας με δική 
της διαχείριση και προϋπολογισμό και διέπεται από διατά- 
ξειςτου άρθρου 277 παρ. 4του Π.Δ. 410/95 «Περί Δημοτικού 
και Κοινοτικού Κώδικα». 

Άρθρο 2ο 

ΕΔΡΑ ΤΗΣ ΕΠΙΧΕΙΡΗΣΗΣ. 

Έδρα της Επιχείρησης για διοικητικές και οικονομικές 
υπηρεσίες, ορίζεται ο Δήμος Αρχαγγέλου, της νήσου Ρό¬ 
δου, του Νομού Δωδεκανήσου. 

Άρθρο 3ο 

ΠΕΡΙΟΥΣΙΑ ΤΗΣ ΕΠΙΧΕΙΡΗΣΗΣ - ΚΕΦΑΛΑΙΟ. 

Στα περιουσιακά στοιχεία της Επιχείρησης ανήκουν: 

Α) Τα βάση των εγκεκριμένων ή εγκριθησομένων μελε¬ 
τών, εκτελεσθέντα ή υπό εκτέλεση έργα ύδρευσης και 
αποχέτευσης των περιοχών αρμοδιότητας της Επιχείρη¬ 
σης. 

Επίσης όλοι οι υπάρχοντες υπόνομοι και εγκαταστά¬ 
σεις ύδρευσης και αποχέτευσης ακαθάρτων ή όμβριων 
υδάτων, όπως και όλοι που επιβάλλουν άμεσα ή έμμεσα 
στο δίκτυο υπόνομοι ή ανοικτοί αγωγοί και οι μονάδες 
επεξεργασίας πόσιμου νερού και υγρών αποβλήτων. 

Β) Οι επιφάνειες που προκύπτουν από την εκτέλεση έρ¬ 
γων ύδρευσης και αποχέτευσης περιέχονται στην επιχεί¬ 
ρηση και μπορεί να τις διαθέσει έναντι συμβολικού τιμή¬ 
ματος στο Δήμο για τη δημιουργία κοινόχρηστων χώρων 
ή για την εκπλήρωση άλλου κοινωφελούς σκοπού. 

Γ) Πέντε (05) απορριμματοφόρο αυτοκίνητα και ένα 
(01) βυτιοφόρο. 

Δ) Για το έτος 2002 θα καλυφθεί δαπάνη ποσού 
211.298,61 ΕΥΡΩ από τον Κ.Α. 212.9-03 του προϋπολογι¬ 
σμού έτους 2002. 

Άρθρο 4ο 

ΠΟΡΟΙ ΤΗΣ ΕΠΙΧΕΙΡΗΣΗΣ. 

Οι πόροι της Επιχείρησης προέρχονται από: 

1. Το ειδικό τέλος για τη μελέτη, κατασκευή ή επέκταση 
έργων ύδρευσης, αποχέτευσης και καθαριότητας. 

2. Το ειδικό τέλος επίτου ακαθαρίστου εισοδήματος εξ’ 
οικοδομών 


3. Τέλη σύνδεσης στο δίκτυο ύδρευσης 

4. Αξία καταναλισκόμενου ύδατος 

5. Η εγγύηση χρήσεως υδρομετρητή 

6. Η δαπάνη διακλάδωσης και σύνδεσης προς τον αγω¬ 
γό ύδρευσης και αποχέτευσης 

7. Το τέλος χρήσης υπονόμου 

8. Το τέλος σύνδεσης με το δίκτυο αποχέτευσης 

9. Η δαπάνη μετατόπισης αγωγών διακλάδωσης και 
σύνδεσης ύδρευσης ή αποχέτευσης , υδρομετρητών ή 
άλλων συναφών εργασιών 

10. Οι συνεισφορές τρίτων προς εκτέλεση κατά προτε¬ 
ραιότητα έργων 

11. Επιχορήγηση έκτου προγράμματος δημοσίων επεν¬ 
δύσεων για την μελέτη και κατασκευή έργων ύδρευσης , 
αποχέτευσης και καθαριότητας. 

12. Την πρόσοδο από την περιουσία της . 

13. Δάνεια 

14. Τις κληρονομιές 

15. Τις εισφορές 

16. Τις δωρεές 

17. Τις λοιπές επιχορηγήσεις. 

Άρθρο 5ο 

ΠΕΡΙΟΧΗ ΑΡΜΟΔΙΟΤΗΤΑΣ 

Ορίζονται τα διοικητικά όρια του Δήμου Αρχαγγέλου ή 
και εκτός ορίων κατόπιν διαδημοτικής συνεργασίας. 

Άρθρο 6ο 

ΣΚΟΠΟΣ 

Σκοπός της ΔΕΥΑΚΑ είναι η μελέτη, κατασκευή, συντή¬ 
ρηση, εκμετάλλευση, διοίκηση και λειτουργία των δι¬ 
κτύων ύδρευσης και αποχέτευσης, ακαθάρτων και όμ¬ 
βριων. 

Αντικείμενο εργασιώντης Δ.Ε.Υ.Α.ΚΑ. είναι η ύδρευση , 
αποχέτευση και καθαριότητα της περιοχής του Δήμου 
Αρχαγγέλου. 

Άρθρο 7ο 

ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ 

1. Η επιχείρηση, διοικείται από εντεκαμελές (11) Διοικη¬ 
τικό Συμβούλιο (Δ.Σ.), που τα μέλη του ορίζονται μαζί με 
αναπληρωτές από το Δημοτικό Συμβούλιο. Από τα μέλη 
αυτά, πέντε (5) είναι αιρετοί εκπρόσωποι του Δήμου Αρ¬ 
χαγγέλου, έκτων οποίων ο ένας προέρχεται απάτην αντι¬ 
πολίτευση και πέντε (5) είναι δημότες ή κάτοικοι του Δή¬ 
μου Αρχαγγέλου, που έχουν πείρα ή γνώσεις σχετικές με 
τα αντικείμενα Ύδρευσης, Αποχέτευσης και Καθαριότη¬ 
τας και ένας (1) είναι εκπρόσωπος των εργαζομένων στην 
επιχείρηση (αν η Επιχείρηση απασχολεί πάνω από είκοσι 
εργαζομένους). 

2. Η θητείατου Διοικητικού Συμβουλίου είναι τετραετής 
και ακολουθεί τη θητείατου Δημοτικού Συμβουλίου. 

3. Ο Πρόεδρος και ο Αντιπρόεδρος του Διοικητικού 
Συμβουλίου ορίζονται από το Δημοτικό Συμβούλιο. 

4. Στον Πρόεδρο και στον Αντιπρόεδρο του Διοικητικού 
Συμβουλίου μπορεί να καταβάλετε αποζημίωση για τις 
υπηρεσίες που παρέχουν, που ορίζεται με απόφαση του 
Δ.Σ. Με την ίδια διαδικασία, μπορεί να καταβάλετε απο¬ 
ζημίωση και στα μέλη του Δ.Σ., για τη συμμετοχή τους 
στις συνεδριάσεις. 

5. Με απόφαση του Δ.Σ. της επιχείρησης προσλαμβά¬ 
νεται ο Διευθυντής της. 

Άρθρο 8ο 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η διάρκεια της Επιχείρησης ορίζεται είναι για (30) έτη, 
από την ημέρα δημοσίευσης της απόφασης του Δ/ντη Το- 
πικής Αυτοδιοίκησης και Διοίκησης Νομού Δωδεκανή- 
σου, στην εφημερίδα της Κυβέρνησης. Η διάρκεια της 
επιχείρησης μπορεί να παραταθεί με τροποποίηση του 
άρθρου αυτού, μετά από απόφαση του Διοικητικού Συμ¬ 
βουλίου. 

Άρθρο 9ο 

ΕΚΜΕΤΑΛΛΕΥΣΗ ΤΩΝ ΕΡΓΩΝ 

Η εκμετάλλευση των έργων και υπηρεσιών της Επιχεί¬ 
ρησης ενεργείται σύμφωνα με τις διατάξεις του Ν. 1065/ 
80 και τους κανονισμούς που θα συνταχθούν σύμφωνα με 
τις διατάξεις του νόμου τούτου . 

Άρθρο 10ο 

ΕΚΠΡΟΣΩΠΗΣΗ ΤΗΣ ΕΠΙΧΕΙΡΗΣΗΣ. 

Η Επιχείρηση εκπροσωπείται από τον Πρόεδρο του Δι¬ 
οικητικού Συμβουλίου της ή αδυναμίας του από τον Αντι¬ 
πρόεδρο ή τους νόμιμους αναπληρωτές τους. 

Άρθρο 11ο 

ΛΟΓΟΙ ΣΥΣΤΑΣΗΣ ΤΗΣ ΕΠΙΧΕΙΡΗΣΗΣ 

Η σύσταση της Επιχείρησης δικαιολογείται γιατί: 

1. Με τη σύσταση της Επιχείρησης σύμφωνα με τις δια¬ 
τάξεις του Ν. 1069/80 που έχει διοικητική και οικονομική 
αυτοτέλεια και ευελιξία, αντιμετωπίζεται ριζικά, μεθοδικά 
και μακροχρόνια όλο το κύκλωμα ύδρευσης, αποχέτευ¬ 
σης και καθαριότητας του Δήμου Αρχαγγέλου και συμ¬ 
βάλλει στην εκτέλεση και λειτουργία συναφών έργων 
ύδρευσης, αποχέτευσης και καθαριότητας. 

2. Εξασφαλίζεται η χρηματοδότηση των έργων αυτών 
από το πρόγραμμα των δημοσίων επενδύσεων, από δα¬ 
νειοδότηση και από ιδίους πόρους που προβλέπονται 
υπέρ της επιχείρησης από το Ν. 1069/80. 


Άρθρο 12ο 

ΔΙΑΛΥΣΗ ΤΗΣ ΕΠΙΧΕΙΡΗΣΗΣ 

Διάλυση της Επιχείρησης γίνεται με απόφαση του Δη¬ 
μοτικού Συμβουλίου, λαμβανόμενη με την απόλυτη πλει- 
οψηφία του συνόλου των μελών του και με απόφαση του 
Διευθυντή Τοπικής Αυτοδιοίκησης και Διοίκησης Ν. Δω- 
δεκανήσου, που δημοσιεύεται στην Εφημερίδα της Κυ- 
βερνήσεως. Οι λόγοι διάλυσης της Επιχείρησης είναι: 

- Όταν λήξει, χωρίς να παραταθεί η διάρκεια της Επιχεί¬ 
ρησης 

- Όταν πτωχεύσει η Επιχείρηση 

- Όταν η αξία του Ενεργητικού της στη σύνταξη του ισο¬ 
λογισμού, μετά την αφαίρεση του Παθητικού γίνει κατώ¬ 
τερη του μισού του καταβληθέντος κεφαλαίου . 

Άρθρο 13ο 

ΕΚΚΑΘΑΡΙΣΗ ΤΗΣ ΕΠΙΧΕΙΡΗΣΗΣ 

1. Η εκκαθάριση γίνεται από εκκαθαριστές που ορίζο¬ 
νται από το Δημοτικό Συμβούλιο. 

2. Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία της και πληρώνονται τα χρέη. 

3. Το υπόλοιπο περιέρχεται στον Δήμο Αρχαγγέλου. 

Άρθρο 14ο 

Η παρούσα προκαλεί δαπάνη σε βάρος του προϋπολο¬ 
γισμού του Δήμου Αρχαγγέλου, ύψους 211.298,61 € για 
το τρέχον έτος 2002 στον Κ.Α. 212.9-03. Για τα επόμενα 
τέσσερα (4) οικονομικά έτη δεν μπορεί να προβλεφθεί η 
δαπάνη σε βάρος του προϋπολογισμού του Δήμου Αρ¬ 
χαγγέλου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρόδος, 26 Φεβρουάριου 2002 

Με εντολή Γενικού Γραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




